Veldze (rūpnīca)

"Veldze", līdz 1939. gadam — Gust. Kuncendorf, bija dzērienu rūpnīca Rīgā, kuras senākā ražotne sākusi darbu 1796. gadā. Latvijas PSR laikā šeit tika ražoti visi populārākie bezalkoholiskie dzērieni un limonādes. Pirms 1980. gada Maskavas Olimpiskajām spēlēm rūpnīca "Veldze" kļuva par vienu no pirmajām Pepsi ražotājām PSRS. Pepsi ražošana rūpnīcā tika pārtraukta 1997. gada maijā.
Rūpnīca likvidēta 2006. gadā.

 Vēsture 
1796. gadā tirgotājs Gustavs Kuncendorfs atvēra Rīgā alus brūzi. 1873. gadā Lēģera ielā (tagad Matīsa ielā 8) uzcēla jaunus alus darītavas korpusus. 1909. gadā Gustava Kuncendorfa alus darītava () izgatavoja produkciju 350 000 rubļu vērtībā, tajā bija nodarbināti 52 strādnieki. Ražotnē bija uzstādīts tvaika dzinējs, uzņēmuma noliktavas atradās ne vien Rīgā un Liepājā, bet arī Kijivā, Pēterburgā, Rēvelē, Jurjevā un Ārensburgā. Uzņēmuma pamatkapitāls tolaik bija 250 000 rubļu. 1928. gadā Gust. Kuncendorf iestājās lielāko Latvijas alus darītāju kartelī, kurš pastāvēja līdz 1937. gadam.

Pēc Otrā pasaules kara 1945. gadā uzņēmuma bijušajās ēkās ražošanu sāka vīna un liķieru rūpnīca, kas vēlākajos gados tika pārdēvēta par "Augļu un ogu vīna un bezalkoholisko dzērienu rūpnīcu "Veldze"".
1970. gada to pievienoja alus un vīna darītavai "Rīga" un Talsu spirta un cietes kombināta Saldus filiālei, izveidojot ražošanas apvienību "Rīga". Pēc Latvijas neatkarības atjaunošanas dibinātā valsts akciju sabiedrība "Dzērienu rūpnīca Veldze" 1994. gadā tika nodota privatizācijai, bet 2006. gadā akciju sabiedrība "Veldze" tika likvidēta.citariga.lv

 Atsauces 

Kategorija:Latvijas bijušie uzņēmumi